มันนี่ทูเดย์
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า
24 ต.ค. 2558

ธกส.เตรียมช่วยผู้ประสบภัยแล้ง
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ได้เตรียมมาตรการดูแลเกษตรกรผู้ประสบปัญหาวิกฤตภัยแล้ง โดยเฉพาะในเขตพื้นที่ลุ่มแม่น้ำเจ้าพระยา 22 จังหวัด คาดว่ามีเกษตรกรที่ได้รับผลกระทบ 3.3 แสนครัวเรือน มาตรการดังกล่าวจะช่วยบรรเทาความเดือดร้อนจากภาระหนี้สินของเกษตรกรและสถาบันเกษตรกร
นอกจากนี้ จะมีการสนับสนุนสินเชื่อใหม่ให้กับเกษตรกร อาทิ สินเชื่อเพื่อปรับปรุงระบบการผลิตทางการเกษตร สินเชื่อเพื่อการสร้างงานในชนบท สินเชื่อเพื่อการประกอบอาชีพอื่นๆ สินเชื่อสำหรับวิสาหกิจชุมชนเพื่อสร้างรายได้ทั้งรายบุคคลและรายกลุ่ม วงเงินสินเชื่อ 1.5 หมื่นล้านบาท การดำเนินงานตามมาตรการดังกล่าว ธ.ก.ส.จะเน้นการสร้างความเข้มแข็งให้แก่ชุมชนด้วยการบูรณาการการทำงานเพื่อพัฒนาเศรษฐกิจในระดับชุมชน